08/11/2012 | Administración LocalMunicipal
As Pontes de García Rodríguez
Secretaría
Bases para a participación no concurso de fungos do 4 de novembro de 2012

En data 30 de outubro o alcalde ditou o decreto nº 2568/2012, que, literalmente di: “RESOLUCIÓN DA ALCALDÍA ANTECEDENTES DE FEITO O domingo 4 de novembro, dentro dos actos enmarcados para celebrar a XXIII Feira de Fungos e Cogomelos, convócase o concurso de Fungos. Para regular a participación neste concurso se elaboraron unhas bases. Vistas as bases que regulan a participación no concurso de Fungos 2012. Visto o informe de intervención núm.341/2012 con data 24/10/2012. FUNDAMENTOS XURÍDICOS Considerando as facultades conferidas pola lei 7/1985 de 2 de abril, reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de novembro, polo que se aproba o Regulamento de organización, funcionamento e réxime xurídico das entidades locais e demais disposicións aplicables. RESOLVO: 1º- Aprobar a seguintes bases do Concurso de Fungos 2012, que se celebrará o domingo 4 de novembro de 2012: BASES PARA A PARTICIPACIÓN NO CONCURSO DE FUNGOS 4 de novembro de 2012 1ª O Concurso de Fungos de As Pontes organízase co desexo de fomentar a afección á micoloxía e ter un coñecemento máis exacto das especies micolóxicas da zona.2ª Para concursar deberán presentarse exemplares dun mínimo de 10 especies distintas de cogomelos silvestres. Os concursantes deberán identificalos e poñer nome nos cogomelos que presenten. Na presentación non se empregarán especies protexidas. Os concursantes deberán ter cando menos 18 anos que acreditarán presentando o DNI. Cada persoa só poderá participar cunha cesta.3ª O xurado estará formado por persoas entendidas na materia que valorarán a clasificación, estado e variedade das especies presentadas. Ademais no premio especial atenderase a presentación e exemplares máis raros.4ª As inscricións poderán realizarse no Dpto. de Cultura antes da feira no telf.981 44 03 44 ou correo cultura@aspontes. org ata o venres 2 de novembro ás 14:00h (deberán ter confirmación do Dpto. De cultura da inscrición na feira), e o día da feira ata as 10.30h. Para a admisión de inscricións terase en conta a adaptación á infraestructura e xestión da feira, polo que no caso de que o número de participantes sexa superior ás prazas dispoñibles, a selección das cestas participantes farase por orde de inscrición.5ª A presentación a concurso será dende as 09.00h ata as 11.00h na Praza de América, a partir desta hora, momento no que o xurado comezará a facer a valoración das cestas, non se admitirán máis participantes.6ª Os concursantes deberán manter a súa exposición particular ata alomenos as 14.00h, procedendo seguidamente a retirar os exemplares. Dende o momento de presentación da cesta ata a total recollida da mesma o concursante será responsable do contido da mesma.7ª O xurado reservase o dereito de declarar deserto algún dos premios e as súas decisións serán inapelables. A participación neste concurso implica a aceptación das bases. PREMIOS 1º premio: 300 euros 2º premio:180 euros 3º premio:120 euros 4º premio: 80 euros 5º premio: 60 euros Premio especial 300€ Premio de 20 € a todos os participantes non premiados nas anteriores categorías, e que cumpran co establecido nestas bases.2º- Ordenar a inserción das citadas bases no Boletín Oficial da Provincia. As Pontes de García Rodríguez” As Pontes de García Rodríguez, 31 de outubro de 2012 O alcalde Valentín González Formoso